14-jarige vas oor poging tot moordArgieffoto Die polisie in Limpopo het gesê hy veroordeel die betrokkenheid van minderjarige kinders by kriminele bedrywighede. Dit volg nadat ŉ 14-jarige meisie in Bolobedu in hegtenis geneem is op aanklag van poging tot moord. Lt.kol. Moatshe Ngoepe, woordvoerder van die polisie, het gesê die meisie het vermoedelik haar ses maande oue babaseuntjie in ŉ puttoilet gegooi. “ŉ Verbyganger het gesien wat gebeur en het die polisie ontbied,” het hy gesê. “Die polisie het vinnig reageer en die baba is veilig uit die toilet gehaal. Hy is dadelik na ŉ hospitaal geneem vir verdere behandeling.” Die tiener verskyn na verwagting Maandag in die Bolobedu-landdroshof op aanklag van poging tot moord. Die polisie se ondersoek duur voort.